CELEX: 32005D0879
Language: fi
Date: 2005-12-10 00:00:00
Title: 2005/879/EY: Komission päätös, tehty  8 päivänä joulukuuta 2005 , Sloveniassa käytettävien sianruhojen luokitusmenetelmien hyväksymisestä  (tiedoksiannettu numerolla K(2005) 4744)

10.12.2005   
            
            
               FI
            
            
               Euroopan unionin virallinen lehti
            
            
               L 324/87
            
         
      KOMISSION PÄÄTÖS,
   
   tehty 8 päivänä joulukuuta 2005,
   Sloveniassa käytettävien sianruhojen luokitusmenetelmien hyväksymisestä
   (tiedoksiannettu numerolla K(2005) 4744)
   (Ainoastaan sloveeninkielinen teksti on todistusvoimainen)
   (2005/879/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Asetuksen (ETY) N:o 3220/84 2 artiklan 3 kohdassa säädetään, että sianruhojen luokittelu on tehtävä arvioimalla vähärasvaisen lihan osuus tilastollisesti testatuilla arviointimenetelmillä, jotka perustuvat sianruhon yhden tai useamman anatomisen osan fyysiseen mittaukseen. Luokitusmenetelmät voidaan hyväksyä, jos arvioinnissa noudatetaan tilastollista enimmäisvirhepoikkeamaa. Kyseinen sallittu poikkeama määritellään yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (2) 3 artiklassa.
            
         
               (2)
            
            
               Slovenian hallitus on pyytänyt komissiota hyväksymään kaksi sianruhojen luokitusmenetelmää ja on toimittanut tulokset leikkelykokeista, jotka on suoritettu ennen liittymispäivää, esittämällä asetuksen (ETY) N:o 2967/85 3 artiklassa säädetyn pöytäkirjan toisen osan.
            
         
               (3)
            
            
               Pyyntöä arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät HGP 4 -laitteen osalta mutta jäävät osin täyttymättä ZP-DM5-laitteen osalta. Jotta Slovenian viranomaisille voitaisiin antaa uuden leikkelykokeen suorittamiseen tarvittava lisäaika, ZP-DM5-laitteelle olisi myönnettävä hyväksyntä rajoitetuksi ajaksi.
            
         
               (4)
            
            
               Laitteiden tai luokittelumenetelmien muutoksia ei voida sallia lukuun ottamatta muutoksia, jotka hyväksytään saadun kokemuksen perusteella tehdyllä komission päätöksellä. Sen vuoksi tämä hyväksyminen voidaan peruuttaa.
            
         
               (5)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Seuraavien menetelmien käyttö hyväksytään sianruhojen luokitusta varten Sloveniassa asetuksen (ETY) N:o 3220/84 mukaisesti:
   
               a)
            
            
               
                  Zwei-Punkt – DM5 (ZP) -luokitusmenetelmä ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa;
            
         
               b)
            
            
               
                  Hennessy Grading Probe (HGP 4) -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 2 osassa.
            
         ZP-DM5-luokitusmenetelmälle myönnetään hyväksyntä 31 päivään joulukuuta 2007.
   2 artikla
   Laitteiden tai arviointimenetelmien muutokset eivät ole sallittuja.
   3 artikla
   Tämä päätös on osoitettu Slovenian tasavallalle.
   
      Tehty Brysselissä 8 päivänä joulukuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EYVL L 285, 25.10.1985, s. 39. Asetus sellaisena kuin se on muutettuna asetuksella (EY) N:o 3127/94 (EYVL L 330, 21.12.1994, s. 43).
   
      LIITE
      SLOVENIASSA KÄYTETTÄVÄT SIANRUHOJEN LUOKITUSMENETELMÄT
      1 Osa
      ZWEI-PUNKT – DM5 (ZP)
      
                  1.
               
               
                  Sianruhot luokitellaan käyttämällä Zwei-Punkt – DM5 (ZP) -menetelmää.
               
            
                  2.
               
               
                  Vähärasvaisen lihan osuus ruhosta lasketaan seuraavan kaavan mukaan:
                  
                      = 8,6980 + 66,7270 Z1 + 9,7218 Z2 + 33,2966 Z3 – 19,8084 Z4 – 0,1082 T
                  jossa:
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa
                           
                        
                              MDM
                              
                           
                           
                              =
                           
                           
                              näkyvän pakaralihaksen paksuus millimetreinä, mitattuna halkaistun ruhon siinä kohdassa, jossa pakaralihaksen etukärjen ja selkäydinkanavan yläreunan välinen etäisyys on lyhin
                           
                        
                              SDM
                              
                           
                           
                              =
                           
                           
                              näkyvän (selkä)silavan (kamara mukaan lukien) paksuus millimetreinä, mitattuna halkaistun ruhon siinä kohdassa, jossa keskimmäistä pakaralihasta (Musculus glutaeus medius) ympäröivä silavakerros on ohuin
                           
                        
                              Z1
                              
                           
                           
                              =
                           
                           
                              SDM/MDM
                              
                           
                        
                              Z2
                              
                           
                           
                              =
                           
                           
                              
                                 
                           
                        
                              Z3
                              
                           
                           
                              =
                           
                           
                              
                                 log
                                 10(SDM)
                           
                        
                              Z4
                              
                           
                           
                              =
                           
                           
                              
                                 
                           
                        
                              T
                           
                           
                              =
                           
                           
                              ruhon lämminpaino kilogrammoina.
                           
                        Tätä kaavaa sovelletaan 50–120 kilogramman painoisiin ruhoihin.
               
            2 Osa
      HENNESSY GRADING PROBE (HGP 4)
      
                  1.
               
               
                  Sianruhot luokitellaan ”Hennessy Grading Probe (HGP 4)” -laitteen avulla.
               
            
                  2.
               
               
                  Mittarissa on oltava anturi, joka on halkaisijaltaan 5,95 millimetriä (ja 6,3 millimetriä anturin päässä olevan terän kohdalla) ja sisältää valodiodin (tyyppiä LYU 260-EO oleva Siemens LED) sekä tyyppiä 58 MR olevan valoanturin, jonka toimintaetäisyys on 0–120 millimetriä. Mittaustulokset muutetaan arvioiduksi vähärasvaisen lihan osuudeksi HGP 4 -mittarilla tai mittariin liitetyllä tietokoneella.
               
            
                  3.
               
               
                  Vähärasvaisen lihan osuus ruhosta lasketaan seuraavan kaavan mukaan:
                  
                      = 64,9273 – 1,6690 SHGP + 0,01947 S2
                     HGP + 0,2464 MHGP
                  
                  jossa:
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa
                           
                        
                              SHGP
                              
                           
                           
                              =
                           
                           
                              selkäsilavan (kamara mukaan lukien) paksuus millimetreinä mitattuna seitsemän senttimetrin päästä ruhon keskiviivasta toisen ja kolmannen takimmaisen kylkiluun välistä
                           
                        
                              MHGP
                              
                           
                           
                              =
                           
                           
                              lihaksen paksuus millimetreinä mitattuna samanaikaisesti ja samasta kohdasta kuin SHGP.
                           
                        Tätä kaavaa sovelletaan 50–120 kilogramman painoisiin ruhoihin.